cyanic-selkie/wikianc huggingface dataset:
Tīzenhauzeni
Tīzenhauzeni ir sena vācbaltiešu dzimta, kas ieceļojusi Latvijā krusta karu laikā 13. gadsimtā un vēlāk izplatījusies arī Igaunijā, Prūsijā, Lietuvā, Polijā un Krievijā.
Kopā ar Līveniem, Rozeniem, Patkuliem, Ikšķiļiem, Ostenzakeniem un Ungerniem veidoja Baltijas provinču vecāko dižciltīgo dzimtu kopu, kas jau kopš 13. gadsimta bija saradojušies ar vietējiem dižciltīgajiem.
Pāleni
Pāleni (de, ru) ir vācbaltiešu dzimta, kuras izcelsme tiek saistīta ar Pomerāniju un kas 15. gadsimta sākumā ieceļojusi Livonijā.
Pālenu dzimtas devīze ir Constantia et zelo (lv).
Izcelsme
Saglabājies nostāsts par Pālenu dzimtas atzarošanos no Rīgas arhibīskapijas Līvu gala bruņinieku Koskulu dzimtas 14. gadsimtā. Zināms, ka Koskuliem 14. gadsimtā piederējusi Ozolu muiža ar Kalnamuižu (Lappier mit Carlsberg), ko senāk sauca par Stumpeni (Stumpen) vai Koskuļu muižu (Koskullshof) un Budenbrokas muiža, ko tolaik sauca par "Skuju Pālenu" muižu (Schujenpahlen). Brāļiem Koskuliem piederējusi arī Šķirstiņu (Napkul) muiža ap Āsteres ezeru. Pēc mantojuma sadales viens no brāļiem palicis neapmierināts, un ezerā kā robežzīmi iedzinis ozolkoka pāli ar metāla riņķi augšdaļā, kā arī nomainījis Koskulu uzvārdu jeb pievārdu pret Pālenu (lejasvācu valodā "pālis" raksta Pael). Pēc fiksētajiem vēstures dokumentiem 1372. gadā Liepupes draudzes novadā tiešām pastāvējusi Pāles kunga sēta.
Vēsture
Pirmais zināmais Pālenu dzimtas pārstāvis bija Johannes de Pala (1290-1325). Zviedrijas armijas pulkvežleitnats Johans fon der Pālens (1602–1694) bijis Umurgas (Ubbenorm) draudzes novada Astravas muižas (Astrau) un  Madlienas (Sissegal) draudzes novada Taurupes muižas (Taurup, Trauen, Tauren) īpašnieks. 1679. gada 18. septembrī Zviedrijas karalis Kārlis XI pieciem Pālenu dzimtas dēliem un viņu pēcnācējiem piešķīra baronu titulus. 1799. gadā Krievijas imperators Pāvils I Pēterim Ludvigam fon der Pālenam piešķīra grāfa titulu. Saskaņā ar Krievijas impērijas valdības rīkojumu 1755. un 1865. gadā lielākā daļa Pālenu dzimtas locekļu saņēma Krievijas impērijas baronu titulus.
Kopš 18. gadsimta Pālenu dzimtas pārstāvji ir spējuši sadarboties gan ar Zviedrijas karaļnamu, gan vēlāk arī ar Krievijas impērijas monarhu dinastijām. No Pālenu dzimtas ir cēlušies daudzi ievērojami valstsvīri, militārpersonas, rūpnieki un zinātnieki.
Literatūra
Monogrāfisks pētījums par muižas vēsturi, arhitektūru, mākslas vērtībām un grāfu fon der Pālenu dzimtu. Teksts latviešu un vācu valodā, kopsavilkums angļu un krievu valodā.
Inhalanti
Inhalanti ir plašs substanču loks, kuru gaistošie tvaiki tiek uzņemti caur degunu un traheju. Tie, atšķirībā no substancēm, kas tiek ieelpotas dedzinot vai stipri karsējot, tiek vienkārši iztvaicēti. Piemēram, amilnitrīts un toluols tiek uzskatīti par inhalantiem, savukārt tabaka, marihuāna un kreks netiek par tādiem uzskatīti. Daži inhalanti tiek izmantoti medicīniskiem nolūkiem, piemēram, dislāpekļa oksīda inhalanti kā pretsāpju līdzekļi.
Vīnē dzimušo uzskaitījums
Vīnē dzimuši:
Openproj
Open Proj bija bezmaksas datorprogramma, kas ir paredzēta projektu plānošanai uz Ganta un tīklu diagrammu būves bāzes. Programma ir līdzīga Microsoft Project, un tā ļauj arī saglabāt failus Microsoft Project formātā.
Dņipro
Dņipro (uk) ir pilsēta Ukrainas centrālajā daļā pie Dņepras upes. Dņipropetrovskas apgabala centrs un liela rūpniecības pilsēta, pēc iedzīvotāju skaita trešā lielākā (aiz Kijivas un Harkivas) pilsēta Ukrainā. Pilsētas teritorija sadalīta astoņos administratīvajos rajonos un pilsētas padomei pakļauts Aviatorskes pilsētciemats. Dņipro atrodas vairākas metalurģiskās un mašīnbūves rūpnīcas, tā pazīstama kā kosmiskās rūpniecības centrs.
Vēsture
Pilsēta izveidojās Augšdņepras kuģojamā ceļa beigās, aiz kura sākās Dņepras krāces. Netālu atradās 1635. gadā dibinātais Zaporižjas Sečas Kodakas cietoksnis. Pēc 1774. gada Kučuk-Kainardžas līguma Krievijas Impērija ieguva kontroli pār Krimas hanistes zemēm un 1776. gadā nodibināja robežpilsētu, ko par godu Krievijas Impērijas ķeizarienei Katrīnai II nosauca par Jekaterinoslavu ("Katrīnas slavu"). Pēc Jaunkrievijas guberņas sadalīšanas 1802. gadā tā kļuva par Jekaterinoslavas guberņas centru. Pēc Krivijrihas—Jekaterinoslavas dzelzceļa izbūves 1884. gadā pilsētā sākās strauja metalurģiskās un metālapstrādes rūpniecības attīstība, izveidojās liela ebreju kopiena.
Pilsoņu kara laikā Jekaterinoslava bija cīņu arēna starp boļševikiem, Deņikina armiju un Mahno karaspēku, ko astoņas reizes ieņēma dažādi karaspēki. Ukrainas PSR laikā 1926. gadā Jekarinoslavu pārdēvēja par Dņipropetrovsku boļševiku funkcionāra Georgija Petrovska vārdā, viņam vēl dzīvam esot. Otrā pasaules kara laikā no 1941. gada 25. augusta līdz 1943. gada 25. oktobrim atradās Vācijas okupācijā.
20. gadsimta vidū pilsētā sāka darboties rūpnīca "Južmaš" — starpkontinentālo ballistisko raķešu un Zemes mākslīgo pavadoņu ražošanas uzņēmums. Sava stratēģiski svarīgā rūpnieciskā potenciāla dēļ Dņipropetrovskai bija liela politiskā loma gan PSRS (PSKP CK bija t.s. Dņepropetrovskas klans), gan neatkarīgajā Ukrainā. No Dņipropetrovskas nāca tādi politiķi kā Leonīds Brežņevs, Leonīds Kučma, Jūlija Timošenko.
1995. gadā pilsētā sāka darboties metro. 2016. gada 19. maijā Augstākā Rada nobalsoja par pilsētas pārdēvēšanu par Dņipro.
Cilvēki
Dnipro vai tās apkārtnē dzimuši:
Mezozojs
Mezozojs (, mésos — ‘vidējais’) ir ģeoloģiskās laika skalas ēra, kas ietilpst fanerozoja eonā, un sīkāk dalās trijos ģeoloģiskajos periodos: krītā, jurā un triasā. Mezozojs sākās aptuveni 251 miljonu gadu pirms mūsdienām un beidzās 65,5 miljonus gadu pirms mūsdienām, kad notika tā sauktā krīta-paleogēna izmiršana. Pirms mezozoja bija paleozojs, bet pēc tam — kainozojs.
Mezozoja laikmetā uz Zemes dominēja dinozauri. Laikmeta laikā notika arī nozīmīgas tektoniskās un klimata pārmaiņas, kā arī evolucionēja plaša dzīvās dabas daudzveidība. Mezozoja ēras sākumposmā sadalījās superkontinents Pangeja. Mezozoja ēras sākumā (triasā) izveidojās pirmie zīdītāji, bet juras laikmetā parādījās pirmie putni.
Šēneka
Šēneka ir pilsēta Vācijā, Saksijas zemē, Fogtlandes apriņķī.
Vēsture
Rakstos pirmoreiz minēta 13. gadsimtā. 19. gadsimtā attīstījusies kā tabakas rūpniecības centrs.
Izglītība, kultūra, tūrisms un sports
Mūsdienās Šēneka ir ziemas slēpošanas kūrorts.
Gņeva
Gņeva - pilsēta Polijas ziemeļos, Pomožes vojevodistē Vislas upes kreisajā krastā uz ziemeļrietumiem no Kvidzinas. Pilsētā lieliski saglabājusies Vācu ordeņa pils un senā apbūve.
Pilsēta pirmoreiz rakstos minēta XIII gadsimta pirmajā pusē. 1276. gadā apmetni ieguva Vācu ordenis. Pēc Trīspadsmitgadu kara pilsēta iekļāvās Karaliskās Prūsijas sastāvā. 1626. gadā pie Gņevas zviedru karaspēks karaļa Gustava Ādofa vadībā sakāva poļus. XVII gadsimta otrajā pusē Gņevas stārasts bija Jans Sobeskis. Pēc Polijas Pirmās dalīšanas Gņeva iekļāvās Prūsijā, vēlāk Vācijā. Pēc Pirmā pasaules kara Gņeva kļuva par Polijas pilsētu.
Sakatekasa
Sakatekasa (, izrunā: vai ) ir štats Meksikas ziemeļu daļā. Ziemeļrietumos no tā atrodas Durango, dienvidos Agvaskaljentesa un Gvanahvato, austrumos Sanluisa Potosi, bet ziemeļos tas robežojas ar Koavila de Saragosas štatu.
Projektu vadība
Projektu vadība ir plānošanas, motivēšanas, organizēšanas un resursu uzraudzības darbību kopums, lai sasniegtu noteiktu projekta mērķi.
Projektu vadības procesa galvenais uzdevums ir nodrošināt projekta mērķu sasniegšanu, ņemot vērā galvenos projekta ierobežojumus: termiņi, kvalitāte, budžets un projekta sfēra.
Projektu vadība ir zināšanu, iemaņu, instrumentu un metožu pielietojums, lai plānotu darbību realizāciju, uz mērķa sasniegšanu projektu prasību ietvaros. Projektu vadība ir viena no menedžmenta daļām.
Starptautisku projektu vadības sertifikāciju veic vairākas organizācijas, no tām starptautiski atzītākie sertifikāti ir Prince2 (izsniedz AXELOS), IPMA (izsniedz International Project Management Association) un PMP (izsniedz Project Management Institute).
Automašīna
Automašīna jeb automobilis (gr (auto) — 'pats' un la — 'kustīgs') ir ar riteņiem aprīkots bezsliežu transportlīdzeklis, ko uz priekšu dzen tajā iemontēts dzinējs. Paredzēts, lai pārvietotos pa sauszemi. Izšķir vairākus automašīnu veidus, kā vieglie auto, autobusi, mikroautobusi, kravas auto. Automašīnās ir sēdeklis vadītājam, kā arī var būt sēdeklis vienam vai vairākiem pasažieriem. Ir dažādu marku automašīnas.
Izveides vēsture
Pirmo zināmo automobiļa rasējumu (ar atsperu piedziņu) autors ir Leonardo da Vinči (812R lpp. Codex Atlanticus), tomēr tas nedarbojās un ziņas par tā eksistenci līdz mūsdienām nav nonākušas. 2004. gadā eksperti no Florences Zinātnes vēstures muzeja pēc rasējumiem uzbūvēja šo automobili, pierādot Leonardo domas pareizību.
1769. — 1770. gados franču izgudrotājs Žozefs Konjū uzbūvēja trīsriteņu vilcēju artilērijas ieroču pārvadāšanai. "Konjū ratiņus" uzskata ne tikai par automobiļa priekšteci, bet arī par tvaika lokomotīves pirmsākumiem, jo tie tika darbināti ar tvaika spēku. 1791. gadā krievu izgudrotājs Ivans Kuļibins uzbūvēja pašgājējus ratus, kuros izmantoja spara ratu, bremzes, pārnesumkārbu, gultņus utt. Ratus darbināja, minot pedāļus. 19. gadsimtā tvaika dzinēju diližansi un rutjeri (tvaika dzinēju vilcēji, kas pārvietojās bez sliedēm) kustībai pa parastajiem ceļiem tika būvēti Anglijā un Francijā, bet plašu atsaucību tā arī neiemantoja, jo tie bija smagi, neērti un ar lielu resursu patēriņu,.
Viegla, kompakta un pietiekami jaudīga iekšdedzes dzinēja izgudrošana deva automobilim lieliskās attīstības iespējas. 1885. gadā vācu izgudrotājs Kārlis Bencs, bet 1889. gadā viņa tautietis Gotlībs Daimlers, uzbūvēja un patentēja pirmās pašgājēju ekipāžas ar benzīna motoriem. 1895. gadā Bencs uzbūvēja pirmo autobusu. 1896. gadā Daimlers uzbūvēja pirmo taksometru un kravas automašīnu. 19. gadsimta pēdējā desmitgadē Vācijā, Francijā un Anglijā sākās auto rūpnieciska ražošana.
Lielu ieguldījumu automobiļu izplatīšanā deva ASV izgudrotājs un uzņēmējs Henrijs Fords, kurš plaši izmantoja konveijera sistēmu auto ražošanā.
20. gadsimta pirmajā ceturksnī plašu popularitāti iemantoja elektromobiļi un automobiļi ar tvaika dzinējiem. 1900. gadā apmēram puse ASV automobiļu bija ar tvaika dzinējiem un kopš 1910. gada Ņujorkā bija aptuveni 70 tūkstoši elektromobiļu — taksometru.
1900. gadā Ferdinands Porše uzbūvēja elektromobilī ar piedziņu uz visiem četriem riteņiem, kuros atradās tos dzenoši elektromotori. Pēc diviem gadiem Nīderlandes uzņēmums Spyker izlaida sacīkšu automobilī ar pilnpiedziņu, aprīkotu ar starpasu diferenciāli.
1906. gadā Stanley tvaika automobilis uzstādīja ātruma rekordu — 203 km/h. 1907. gada modelis ar vienu ūdens uzpildīšanos varēja nobraukt 50 jūdzes (80,47 km). Kustības uzsākšanai nepieciešamais tvaika spiediens tika sasniegts 10—15 minūšu laika no automobiļa iedarbināšanas. Tās bija Jaunanglijas policistu un ugunsdzēsēju mīļākās mašīnas. Brāļi Stenliji ražoja apmēram 1000 automašīnas gadā. 1909. gadā brāļi atvēra pirmo luksus klases viesnīcu Kolorādo. No dzelzceļa stacijas līdz viesnīcai, viesus veda tvaika autobuss, kas praktiski bija auto tūrisma pirmsākumi. Uzņēmums Stanley ražoja tvaika dzinēju automobiļus līdz 1927. gadam. Neskatoties uz labajām īpašībām (laba vilkme, dažādi kurināmie) tvaika dzinēju automobiļus plaši beidza pielietot ap 1930. gadu, sava neekonomiskuma un ekspluatācijas grūtību dēļ.
1923. gadā Benca uzņēmums izlaida pirmo kravas auto ar dīzeļmotoru.
Automašīnu ražotāji
Automašīnu ražotājs — autorūpnīca, kompānija, uzņēmums, kas nodarbojas ar izstrādi, izveidi vai automašīnu salikšanu.
Šobrīd automašīnu ražotājvalstīm, kuras atrodas ES, jāvadās pēc 2000/53/ЕС direktīvas.
Jimmy Eat World
Jimmy Eat World ir alternatīvā roka grupa no ASV, Mesas pilsētas Arizonas štatā.
Grupas nosaukuma izcelsme
Grupas nosaukums ir saistīts ar vienu no grupas dalībniekiem, taču ne Džimu Edkinsu, bet gan Tomu Lintonu. Viņa divi jaunākie brāļi - Džims un Eds - bērnībā bieži ķīvējās. Tādēļ Džimam, kurš parasti izrādījās pārāks, jo bija stiprāks un resnāks, par atriebību astoņgadīgais Eds uzzīmēja attēlu, kurā viņš savu brāli attēloja ēdam pasauli. Zīmējuma paraksts bija Jimmy Eat World, kas ir gramatiski nepareizs (tulk. - Džimijs ēst pasauli). Šo bildi un uzrakstu ieraudzījis, Toms Lintons piedāvāja saviem draugiem pēc tās nosaukt arī savu mūzikas grupu.
Vēsture
Grupas pirmais albums "Jimmy Eat World" tika izdots 1994. gadā tikai 2000 eksemplāros, jo to finansēja paši grupas dalībnieki. 1995. gadā viņus atklāja kāds mūzikas producents, kā rezultātā tika parakstīts līgums ar Capitol Records ierakstu kompāniju. Ar šīs kompānijas atbalstu izdotais albums "Static Prevails" gan grupas vārdu neiznesa ārpus kontinenta, tomēr nodrošināja pietiekoši lielus panākumus kā arī koncertturnejas ASV.
1999. gadā albums "Clarity" tika izdots tikai ASV tirgum, tomēr Jimmy Eat World mūziķi par saviem līdzekļiem iepirka lielu daudzumu albumu un noorganizēja to nosūtīšanu uz Eiropu, kur tie tika salīdzinoši efektīvi arī pārdoti.
2001. gadā tika izdots albums "Bleed American", taču grupa bija spiesta to pārdēvēt par "Jimmy Eat World" pēc 11. septembra teroristu uzbrukumiem. Tā paša nosaukuma dziesma tika pārdēvēta par "Salt Sweat Sugar".
Skarševi
Skarševi ir pilsēta Polijas ziemeļos, Pomožes vojevodistē, uz ziemeļiem no Starogardas Gdaņskas.
Pilsēta pirmoreiz minēta 1198. gadā kā hospitāliešu apmetne. 1320. gadā tai tika piešķirtas pilsētas tiesības, bet 1370. gadā hospitālieši to pārdeva Vācu ordenim. 1466. gadā Skarševi kļuva par Karaļa Prūsijas daļu. Pēc Pirmās Polijas dalīšanas 1772. gadā, tā iekļāvās Prūsijā. 1920. gada 10. janvārī Skarševi kļuva par atjaunotās Polijas pilsētu.
Aldana (upe)
Aldana (krievu un sah) ir upe Jakutijas Republikā Krievijas Federācijā, lielākā Ļenas labā krasta pieteka. Sākas Stanovoja grēdas ziemeļu nogāzē uz Jakutijas un Amūras apgabala robežas, tek sākumā austrumu virzienā pa Aldanas kalnieni, vēlāk pagriežas uz ziemeļiem gar Verhojanskas grēdāju un uz rietumiem un ietek Ļenas upē lejpus Jakutskas. Kuģojama 1600 km garumā līdz Tommotai, kur upi šķērso Tindas—Jakutskas dzelzceļš. Lielākās pietekas ir Učura, Maja, Allahjuņa (labās), Amga (kreisā).
Upes nosaukums cēlies no evenku valodas un apzīmē vai nu zivs nosaukumu, vai dzelzi (элдэн). Upes baseinā bagātīgas zelta, akmeņogļu, vizlas atradnes. Lielākās apdzīvotās vietas krastos ir Handiga un Tommota.
Kozlovs
Kozlovs (ru, no козёл — 'āzis'; sieviešu dzimtē Kozlova (Козло́ва)) ir septītais biežākais uzvārds Krievijā (aiz Smirnovs, Ivanovs, Kuzņecovs, Sokolovs, Popovs, Ļebedevs). Cilvēki ar šādu uzvārdu:
Žukovo
Žukovo (, kašūbu: Żukòwò) - pilsēta Polijas ziemeļos, Pomožes vojevodistē, uz rietumiem no Gdaņskas.
Nuevoleona
Nuevoleona (, izrunā: ) ir štats Meksikas ziemeļos. Rietumos no tā atrodas Koavila de Saragosa, dienvidos Sanluisa Potosi, austrumos un ziemeļos Tamaulipasa, ziemeļos robežojas arī ar ASV Kanzasas štatu.
Vienādojums
Vienādojums ir matemātisks apgalvojums, kas satur divas izteiksmes un tās savstarpēji ir vienādas. Šajās izteiksmēs ietverts viens vai vairāki mainīgie lielumi, kuru vērtības var noteikt. Atšķirībā no identitātes, vienādojums nav patiess visām mainīgā lieluma vērtībām. Matemātikā pastāv ļoti daudz un dažādi vienādojumu veidi. Dažādus vienādojumus izmanto dažādās matemātikas apakšnozarēs. Katrā no šiem vienādojumiem ir jāizmanto cita veida atrisinājuma formulas.
Amga
Amga (ru) vai Amma (sah) ir Austrumsibīrijas upe Sahas Republikā Krievijas Federācijā, Aldanas kreisā krasta pieteka Ļenas upes baseinā. Sākas Aldanas kalnienē, tek pa šauru, dziļu ieleju. Upes nosaukums cēlies no evenku valodas vārda амнга — ‘aiza’. Vidustecē ieleja paplašinās, lejtecē upe kuģojama. Ietek Aldanā lejpus Handigas. Sniegūdeņu un lietusūdeņu pieplūde, pavasaros ievērojami pali, ledussega no oktobra līdz maijam.
Krasti mazapdzīvoti, lielākā apdzīvotā vieta ir Amgas ciems upes vidustecē.
Vienādojums
Kvadrātvienādojumu piemēri:
THRAK
THRAK ir progresīvā roka grupas King Crimson vienpadsmitais studijas albums. Tas tika izdots 1995. gadā. Albums ir turpinājums grupas 1994. gadā izdotajam minialbumam Vrooom.
Skaņdarbu saraksts
Visus skaņdarbus sarakstījis Adriens Bilū, Bils Brafords, Roberts Frips, Trejs Gans, Tonijs Levins un Pats Mastelotto.
Vienādojums
Mainīgā vērtību, pie kuras dotais vienādojums kļūst par pareizu skaitlisku vienādību, sauc par vienādojuma sakni.
Vienādojumu sistēmas
Par vienādojumu sistēmu sauc vairāku vienādojumu kopu. Parasti šiem vienādojumiem ir kopīgi mainīgie. Vienādojumu sistēmu pieraksta, uzrakstot vienu virs otra attiecīgos vienādojumus un kreisajā pusē liekot figūriekavas zīmi. Vienkāršs vienādojumu sistēmas piemērs ir divu lineāru vienādojumu sistēma, piemēram:
Līkņu vienādojumi
Savādākā nozīmē vienādojumi ir izteiksmes, kas parāda sakarību starp dažādiem mainīgiem lielumiem, tādā veidā parasti uzdod līknes un virsmas. Tas nozīmē, ka šādus vienādojumus nav jārisina (bet var izteikt vienu tā mainīgo ar citiem). Piemēram, sakarība ir riņķa līnijas vienādojums.
Vienādojumu izmantojums
Fizikā vienādojumus risina, lai uzzinātu spēku, ar kādu darbojas vielas viens atoms uz otru un kas ir nepieciešams šo pozitīvo vai negatīvo spēku pārvarēšanai. Dzīvē šos vienādojumus izmanto optikā, piemēram, briļļu veidošanā, kur ir jāizrēķina lēcu biezumu.
Endrū Boguts
Endrū Maikls Boguts (en; dzimis Melburnā, Austrālijā) ir profesionāls austrāliešu basketbolists, spēlē centra pozīcijā. Pašlaik (2014) pārstāv NBA klubu Goldensteitas "Warriors". 2005. gada NBA draftā viņu Milvoki "Bucks" izraudzījās ar kopējo 1. kārtas numuru. . gadā "Warriors" sastāvā kļuva par NBA čempionu.
Skaiblū
Skaiblū (en) ir Apvienotās Karalistes vasaras loģistikas stacija Antarktīdā. Izvietota Pālmera Zemes dienvidos pie Skaihai nunatakiem. Izveidota pie 1,2 km gara un 50 m plata zilā ledus lidlauka, kas piemērots riteņšasiju lidaparātiem (de Havilland Canada DHC-7). Komplekss nodrošina Britu Antarktiskā dienesta operācijas kontinenta iekšienē.
Galds
Vēsture
Vienus no pirmajiem galdiem lietoja senie ēģiptieši. Tie bija akmens vai metāla platformas uz kurām novietoja dažādas lietas, lai tās nebūtu jāliek uz grīdas vai zemes. Ēdiens tika novietots lielās bļodās uz pjedestāla ēšanai. Ēģiptieši arī izmantoja dažādus nelielus galdiņus un galda spēļu laukumus. Arī ķīnieši ļoti agri sāka lietot galdus, ko izmantoja rakstīšanai un gleznošanai. Grieķi un romieši galdus izmantoja biežāk, īpaši ēšanai, tomēr grieķi savus galdus pēc ēšanas novietoja zem gultas. Galdi tika veidoti no marmora vai koka ar metālu (parasti ar bronzas vai sudraba sakausējuma). Vēlāk sāka veidot lielākus taisnstūrveida galdus no atsevišķām platformām un balstiem. Romieši arī sāka veidot lielus, pusapaļus galdus. Viduslaiku mēbeles nav tik labi pazīstamas kā iepriekšējo vai vēlāko periodu mēbeles. Austrumromas impērijā galdus gatavoja no koka vai metāla, parasti ar četrām kājām, kuras savienoja krustenisks balsts.
Pundurlamantīns
Pundurlamantīns (Trichechus pygmaeus) ir saldūdenī dzīvojošs sirēnu kārtas (Sirenia) zīdītājs, kas pieder lamantīnu dzimtai (Trichechidae). Ne visi zinātnieki piekrīt hipotēzei, ka pundurlamantīns ir atsevišķa suga. Oficiālajos sarakstos pundurlamantīns netiek atzīts par jaunu sugu.
Pundurlamantīns dzīvo tikai Aripuanas upē Brazīlijā, kas ir Amazones pieteka. Upe ir sekla, ar strauju tecējumu. Marks van Rosmalens, kas uzskata, ka pundurlamantīns ir jauna suga, uzsver tieši šo atšķirību, jo Amazones lamantīnam patīk dziļāki un lēnāki ūdeņi. Arī augi atšķiras, kas aug lēnos ūdeņos un kas aug straujās straumēs.
Izskats un īpašības
Pundurlamantīns ir apmēram 1,3 metrus garš un sver 60 kg. Tas ir vismazākais lamantīns visā sirēnu kārtā. Pundurlamantīna ādas krāsa ir ļoti tumša, bet tā vēders ir balts. Pat ja pundurlamantīns ir atsevišķa suga, tas ir atdalījies no Amazones lamantīna ne senāk kā pirms 485 000 gadiem. DNS pētījumos neparādās nekādas ģenētiskās atšķirības, tādēļ lielākā daļa zinātnieku uzskata, ka pundurlamantīns ir nenobriedis Amazones lamantīns. Tomēr Marks van Rosmalens apšauba šo hipotēzi, iebilstot, ka šāda izmēra Amazones lamantīns joprojām uzturas kopā ar māti, un tiek barots ar pienu. Mazulis nespētu iztikt tikai no ūdensaugiem un drīz vien nomirtu.
Klēra Deinsa
Klēra Ketrīna Deinsa (en; dzimusi Ņujorkā, ASV) ir amerikāņu aktrise, kas kopš pusaudzes gadiem filmējas dažādos seriālos un spēlfilmās. Četras reizes ieguvusi Zelta globusa balvu, trīs reizes — Primetime Emmy balvu. 2012. gadā žurnāls Time nosauca viņu par vienu no 100 ietekmīgākajiem cilvēkiem pasaulē. 2015. gadā Klēra Deinsai piešķīra zvaigzni Holivudas Slavas alejā.
Deinsa sākotnējo atpazīstamību ieguva ar lomu 1994. gada pusaudžu drāmas seriālā My So-Called Life, par ko saņēma Zelta globusa balvu kategorijā "Labākā aktrise drāmas seriālā" un nomināciju Primetime Emmy balvai tādā pašā kategorijā. Viņas kino debija bija tajā pašā gadā filmā "Mazās sievietes" (1994), bet plašāku atpazīstamību viņa ieguva pēc Džuljetas lomas filmā "Romeo un Džuljeta" (1996). Deinsa filmējusies tādās filmās kā "Lietusvīrs" (The Rainmaker, 1997), "Stundas" (2002), "Terminators 3: Mašīnu sacelšanās" (2003), "Meitene no veikala" (Shopgirl, 2005) un "Zvaigžņu putekļi" (2007). Uz skatuves piedalījusies 2000. gada izrādē The Vagina Monologues, bet Brodvejā debitēja 2007. gadā ar Elīzas Dūlitlas lomu lugā "Pigmalions" (Pygmalion). 2010. gadā Deinsa atveidoja galveno lomu HBO filmā "Templa Grandina" (Temple Grandin), par ko ieguva savu pirmo Primetime Emmy balvu un otro Zelta globusa balvu. No 2011. līdz 2020. gadam viņa atveidoja Kerijas Matisones lomu Showtime drāmas seriālā "Svešais starp savējiem", par ko ieguva divas Primetime Emmy balvas un divas Zelta globusa balvas. 2022. gadā viņa filmējās FX on Hulu seriālā Fleishman Is in Trouble.
Genoa C.F.C.
Genoa Cricket and Football Club, biežāk saukts vienkārši par "Genoa", ir profesionāls Itālijas futbola klubs no Dženovas, pilsētas Ligūrijā. Pašlaik spēlē B sērijā un mājas spēlēs aizvada Luidži Ferrarisa stadionā, dalot to ar otru pilsētas komandu Sampdoria.
Savā garajā vēsturē Genoa deviņas reizes ir uzvarējusi Itālijas čempionātā. Pirmoreiz tas notika pašā pirmajā turnīrā 1898. gadā un pēdējoreiz 1923.–1924. gada sezonā. Klubs vienreiz uzvarējis arī Itālijas kausa izcīņā. Vēsturiski Genoa ir ceturtais panākumiem bagātākais Itālijas klubs pēc iegūtajiem čempiona tituliem.
Komandas sastāvs
Sastāvs atjaunināts .
LU
LU var būt:
Žozefs Lagranžs
Žozefs Luijs Lagranžs (dzimis Džuzepe Luidži Lagranča (it) Turīnā, miris  Parīzē) bija itāļu matemātiķis un astronoms, kurš daļu mūža pavadīja Prūsijā, bet daļu - Francijā.
Tēvs vēlējās, lai dēls kļūtu ar advokātu, un iekārtoja viņu Turīnas universitātē. Tomēr tur visu savu brīvo laiku Žozefs veltīja fizikai un matemātikai. Agri izpaudušās spīdošās matemātiskās spējas ļāva viņam 19 gadu vecumā kļūt par ģeometrijas profesoru Turīnas Artilērijas skolā. 1755. gadā Žozefs Luijs Lagranžs nosūtīja Leonardam Eileram savu izcilo darbu par izoperimetriskajām īpašībām, bet 1756. gadā viņš ar Eilera atbalstu kļuva par Berlīnes zinātņu akadēmijas ārvalstu biedru. Piedalījās zinātniskas sabiedrības organizācijā Turīnā (vēlāk nosaukta par Turīnas zinātņu akadēmiju). 1764. gadā Parīzes zinātņu akadēmija izsludināja konkursu pa Mēness kustības problēmas atrisinājumu. Lagranžs sagatavoja pētījumu par Mēness librāciju, kurš ieguva galveno prēmiju. 1766. gadā Lagranžs saņēma Parīzes akadēmijas otro prēmiju par pētījumu, kas veltīts Jupitera pavadoņu kustības teorijai, bet līdz 1778. gadam ieguva vēl trīs šīs akadēmijas prēmijas. 1766. gadā pēc Frīdriha II aicinājuma Lagranžs pārcēlās uz dzīvi Berlīnē, kur kļuva par Berlīnes zinātņu akadēmijas prezidentu Eilera vietā. Berlīnes periods (1766—1787) bija pats auglīgākais Lagranža dzīvē. Šeit viņš veica svarīgus darbus algebrā un skaitļu teorijā, kā arī diferenciālvienādojumos. Berlīnē tika sagatavota viņa slavenā "Analītiskā mehānika" (Mecanique analytique), kas tika publicēta Parīzē 1788. gadā. Šis darbs kļuva par Lagranža zinātniskās darbības virsotni. Visas statikas pamatā tiek likts ņ.ķ. iespējamo pārvietojumu princips, dinamikas pamatā — šā principa savienojums ar D'Alambēra principu. Ir ievestas apkopotās koordinātas. Ar šo darbu Žozefs Luijs Lagranžs pārvērta mehāniku vienotā zinātnē par dažāda agregātstāvokļa ķermeņu — šķidrumu, gāzveida, cietvielu kustību.
Žozefs Luijs Lagranžs ienesa būtisku ieguldījumu daudzos tīras matemātikas apgabalos, ieskaitot variāciju aprēķinu, diferenciālvienādojumu teoriju, uzdevumu lēmumu uz maksimumu un minimumu atrašanu, skaitļu (Lagranža teorēma) teoriju, algebru un varbūtību teoriju. Divos savos svarīgākajos darbos — “Analītisko funkciju teorija” (Theorie des fonctions analytiques, 1797) un “Par skaitlisku vienādojumu risināšanu” (De la resolution des quations numriques, 1798) — viņš apkopoja visu, kas bija zināms par šiem jautājumiem viņa laikā, bet jaunas idejas un metodes, kuras tika ietvertas viņa darbos, vēlāk tika pilnveidotas daudzu izcilu 19. gadsimta matemātiķu darbos.
Žozefs Luijs Lagranžs mira 1813. gada 10. aprīlī, Parīzē.
Dzīvesveids
Dzīvesveids ir socioloģijā izmantots jēdziens, lai apzīmētu kādu noteiktu uzvedības izpausmju un paradumu kopumu, kas ir saprotams pašam indivīdam un citiem, piemēram, attiecības ar citiem indivīdiem, attieksme pret dažādu produktu patērēšanu, apģērba izvēle u.c. Dzīvesveids parasti pauž indivīda vērtības un uzskatus, tāpēc tas ir kā līdzeklis pašapziņas nostiprināšanai. Ar dzīvesveida palīdzību tiek veidoti kultūras simboli, kas atsaucas uz indivīda identitāti. Ne visi dzīvesveida aspekti ir pilnībā brīvprātīgi izvēlēti. Dažādi ārējie apstākļi, piemēram, sociālie vai ģeogrāfiskie, var ierobežot dzīvesveida izvēli un simbolu radīšanas iespējas. Jēdzienu "dzīvesveids" 1929. gadā ieviesa austriešu psihologs Alfrēds Adlers. Pašreizējā plašākā nozīmē to izmanto kopš 1961. gada.
Robeža starp indivīda identitāti un ikdienas rīcību, kas norāda uz konkrētu dzīvesveidu, mūsdienu sabiedrībā kļūst nenoteikta. Piemēram, "zaļais dzīvesveids" tiek saistīts ne tikai ar uzskatiem, ka jāsamazina resursu patēriņu un jārada pēc iespējas mazāk atkritumu, bet arī ar centieniem to īstenot (piemēram, radot mazāku "ekoloģisko pēdas nospiedumu". Šādas rīcības rezultātā veidojas indivīda sevis izpratne. Atsevišķi komentētāji norāda, ka mūsdienās (modernitātes laikmetā) dzīvesveida veidošanas stūrakmens ir ar patērēšanu saistītā uzvedība, kas rada iespēju attīstīt un individualizēt pašizpratni ar dažādu tādu produktu un pakalpojumu palīdzību, kas raksturīgi kādam dzīvošanas veidam.
Politika
Politikā "dzīvesveida" jēdziens nereti tiek lietots, lai norādītu, ka sabiedrībā vienlaikus pastāv dažādi dzīvošanas veidi. Tas tiek darīts ar domu, ka atšķirības dzīvesveidos ir virspusīgas nevis eksistenciāli svarīgas. Par dzīvesveidu mēdz runāt arī nievājoši, lai nošķirtu vienus dzīvošanas veidus kā brīvprātīgi izvēlētus pretstatā citiem, kas tiek uzskatīti par vispārpieņemtiem, īpaši neizceļamiem un normatīviem.
Anarhisma kontekstā šīs jēdziens tiek lietots, lai raksturotu uzskatu, ka anarhistu sabiedrība ir izveidojama, mainot katra paša rīcību nevis iesaistoties šķiru cīņā.
Reklāma un tirgdarbība
Uzņēmējdarbībā "dzīvesveida" jēdzienu kā līdzekli lieto tirgziņi un reklāmas speciālisti, lai saskaņotu patērētāju vēlmes ar piedāvātajiem produktiem. Tāpēc tiek izpētīti dažādiem dzīvesveidiem raksturīgie uzskatu un rīcības modeļi un piesaistīti konkrētu produktu un pakalpojumu patērēšanai. Šie modeļi atspoguļo demogrāfiskos faktorus (paradums, attieksmes, morālās vērtības, turīgumu utt.), kas raksturīgi kādai konkrētai grupai. Kā veidojumi, kas virza indivīdus uz patērēšanu, dzīvesveidi savā ziņā ir pakļauti pārmaiņām, kuras nosaka tirgdarbība un tehnoloģiskie jaunievedumi.
Improvizācijas teātris
Improvizācijas teātris ir teātra forma, kurā dialogi un tēli tiek izdomāti turpat uz skatuves, balstoties uz tā brīža apkārtējiem impulsiem, ko var radīt skatītājs (skatītāju ieteikumi) vai improvizatori ("jā un" pamatprincips) darbības procesā. Tas iedalās trīs daļās - īsā forma, garā forma un skeči Improvizāciju kā rīku izmanto aktiermeistarībā vai process, kurā tiek veidots jauns skatuves materiāls, taču improvizācijas teātrī process tiek atklāts uz skatuves skatītāju priekšā. Improvizācijas teātris var būt gan drāma, gan komēdija, taču pārsvarā tas atklājas kā komēdija, balstoties uz to, ka vairumā gadījumu izrādes sastāv no daudzām īsām, savstarpēji nesaistītām ainām, un tādējādi veidot dramatiskus notikumus ir grūti.
Vēsture
Aristotelis jau norādīja uz to, ka komēdija un traģēdija ir veidojusies no improvizācijas. Tiek bieži pieminēta arī Delartiskā komēdija, taču improvizācijas teātrim to nevajadzētu piedēvēt, jo Delartiskā komēdija bija improvizēta forma jau sagatavotam materiālam. Improvizācijas teātris kā patstāvīga teātra forma radās 1950. gados, kad režisore Viola Spolina izveidoja jaunu teātra mācības kustību. Viņu pielīdzina citiem teātra stila radītājiem kā K. Staņislavski un A.Arto. Viss aizsākās ar to, ka režisore vēroja bērnus spēlējamies. Sapratusi, ka tā ir vesela izrāde, viņa sāka veidot dažādas spēles un vingrinājumus, kuri bija balstīti uz improvizāciju. Kopā ar savu dēlu Polu Sillu izveidoja Čikāgā jaunu aktiera trupu Compass Players un semināra veidā popularizēja jauno kustību. Vēlāk tika izveidota improvizācijas teātra skola The Second City, kas pastāv joprojām. 1965. gadā britu izcelsmes kanādietis Kīts Džonstons, kurš pēc profesijas bija aktiermākslas pedagogs un dramaturgs, izveidoja jaunu formātu Teātra Sports, kā arī savu metodiku improvizācijas teātrī. Ideja radās sporta spēļu apmeklējuma laikā, kad tika ievērots, ka sporta līdzjutēji ir ļoti aktīva publika salīdzinot ar teātra apmeklētājiem. Radās teātra forma, kurā skatītājos attīstīja sacensības gars un mazināti pasivitāti. Šis formāts ir aizsargāta ar licenci, kuru izdod Kalgari Tēatra Sporta Institūts (International Theatresports™ Institute), Teātra Sporta turnīrus aizliegts organizēt bez minētās licences. Teātra Sporta Institūts izveidojās 1998. gadā un darbojas vēl joprojām.
Laika josla
Laika josla jeb laika zona ir Zemes apgabals, kurā tiek lietots vienots standartizēts laiks. Sākumā cilvēce lietoja lokālo Saules laiku, kas katrai pilsētai bija atšķirīgs. Attīstoties telesakariem un dzelzceļam, tas kļuva neērti. Problēma tika atrisināta ar laika joslām, noteiktiem reģioniem lietojot vienotu Saules laiku. Laika joslas galvenokārt tiek balstītas uz meridiāniem, kuru garums ir reizinājums ar 15° (±7,5° no šīs meridiānas), tādējādi veidojot vienas stundas starpību starp blakus laika joslām. Tomēr, vienas stundas atdalījums nav universāls, un parasti laika joslu robežas ir novilktas pa valstu, pavalstu un citu administratīvo vienību robežām. Pavisam ir 24 laika joslas, bet kopējais laika nobīžu skaits ir 51, no kurām mūsdienās izmanto tikai 42. Pārējās 9 laika nobīdes mūsdienās vairs netiek izmantotas.
Laika joslas
Laika joslu tabulā uzskaitītas attiecīgo laika joslu valstis un teritorijas.
Hornets
Hornets var būt:
Čarne
Līdz 1920. gadam, kad tā iekļāvās Polijā, pilsēta bija pazīstama ar nosaukumu Hammeršteina (Hammerstein). XIX gadsimta beigās pie pilsētas tika izbūvēts vācu armijas poligons. Abu pasaules karu laikā pie Čarnes atradās lielas karagūstekņu nometnes.
Reičela Kārsone
Reičela Luīze Kārsone (Rachel Louise Carson, dzimusi, mirusi ) bija amerikāņu jūras bioloģe, dabas aizsardzības aktīviste, kā arī publiciste, kura ar saviem darbiem veicināja globālās vides kustības attīstību.
Kārsone savu karjeru sāka kā bioloģe, bet 1950. gados viņa jau visu savu laiku veltīja rakstīšanai. 1951. gadā viņa izdeva grāmatu "Jūra ap mums" (The Sea Around Us), kura kļuva par bestselleru un tās dēļ Kārsone kļuva atpazīstama rakstniece visā pasaulē. Šajā grāmatā veiksmīgi ir apvienota zinātniskā precizitāte ar sirsnīgu dzīvās dabas aprakstu. Kārsones 1962. gada grāmata Silent Spring bija viens no faktoriem, kas iniciēja DDT izmantošanas aizliegumu un ASV Vides aizsardzības aģentūras (United States Environmental Protection Agency) nodibināšanu 1970. gadā.
Kims Irsens
Kims Irsens (ko, Kim Il-song, ; dzimis, miris ) bija korejiešu komunistu politiķis, kurš bija Ziemeļkorejas vadonis kopš tās dibināšanas 1949. gadā līdz pat viņa nāvei 1994. gadā. Laika posmā no 1948. līdz 1972. gadam viņš bija valsts premjerministrs, bet no 1972. gada līdz nāvei viņš bija pirmais valsts prezidents. Tāpat viņš bija Korejas strādnieku partijas (komunistu partijas) ģenerālsekretārs. Pēc viņa nāves 1994. gadā par valsts galvu kļuva Kima Irsena dēls Kims Čenirs, taču Kims Irsens vēl joprojām saglabā oficiālā Ziemeļkorejas līdera titulu. Konstitūcijā viņš ir atzīts kā valsts "mūžīgais prezidents". Viņa dzimšanas diena ir noteikta kā nacionālā brīvdiena. 1999. gadā žurnāls Time viņu atzina par vienu no 100 slavenākajiem aziātiem 20. gadsimtā. Viņa vadības laikā bija nomainījušies 6 Dienvidkorejas prezidenti, 9 ASV prezidenti un 21 Japānas premjerministrs.
1997.—1998. gada NBA sezona
'''Nacionālās basketbola asociācijas 1997.—1998. gada sezona''' bija 52. NBA sezona. Šajā sezonā piedalījās 29 komandas (27 no ASV un 2 no Kanādas).
Par NBA čempioniem kļuva Čikāgas "Bulls" spēlētāji, kas sešu spēļu finālsērijā pieveica Jūtas "Jazz" ar 4—2. Šis "Bulls" bija trešais tituls pēc kārtas un 6. pēdējo astoņu sezonu laikā. Finālsērijas trešajā spēlē tika uzstādīti divi rekordi: lielākā uzvara (42 punktu starpība) un vismazāk gūtie punkti (54 punkti) finālsērijas spēlē. Čikāgas klubs šajā spēlē uzvarēja ar 96-54. Finālsērija ilga no līdz. Par regulārās sezonas un finālsērijas vērtīgāko spēlētāju tika atzīts Čikāgas "Bulls" spēlētājs Maikls Džordans, kurš bija arī sezonas rezultatīvākais spēlētājs.
1997. gada NBA drafts notika, tajā Sanantonio "Spurs" ar pirmo numuru izvēlējās Timu Dankanu. 48. NBA Visu zvaigžņu spēle notika Madison Square Garden arēnā Ņujorkā. Tajā Austrumu komanda uzvarēja Rietumus ar 135—114. Par spēles vērtīgāko spēlētāju tika atzīts Maikls Džordans ("Bulls").
Pēc šīs sezonas "Bulls" spēlētājs Maikls Džordans otrreiz paziņoja par karjeras beigām, viņš 2001. gadā atgriezās Vašingtonas "Wizards" sastāvā.
Pa konferencēm
Piezīmes
Ņūorleānas "Pelicans"
Ņūorleānas "Pelicans" (en) ir profesionāls ASV basketbola klubs, kas ir bāzēts Ņūorleānā, Luiziānas štatā, ASV. Klubs spēlē Nacionālās basketbola asociācijas Rietumu konferences Dienvidrietumu divīzijā. Tas tika dibināts 1988. gadā kā Šarlotas "Hornets" un kopš dibināšanas brīža spēlē NBA.
Jaludzjana
Jaludzjana (zh, Yālù Jiāng) vai Amnokgana (ko, Amrokkang) ir Ķīnas un Korejas TDR robežupe. Sākas Čanbaišaņa vulkāniskajā masīvā dienvidos no Pektusana virsotnes, tek dienvidrietumu virzienā, ietek Dzeltenās jūras Korejas līcī. Nosaukums cēlies no mandžūru valodas un nozīmē ‘robeža starp divām valstīm’.
Upe kuģojama līdz Hjesanai, līdz Daņdunai var iepeldēt okeāna kuģi. Lielākās pilsētas krastos ir Daņduna, Liņdzjana, Dzjiaņa (Ķīnas pusē), Hjesana, Sinijdžu, Ijdžu (Korejas TDR pusē). Uz upes izbūvētas divas hidroelektrostacijas.
Ņūorleānas "Pelicans"
2007. gadā pārcēlās no Šarlotas uz Ņūorleānu, bet 2005.-2007. gadā komanda atradās pārsvarā Oklahomasitijā, jo Ņūorleānu bija nopostījusi viesuļvētra "Katrīna".
Ņūorleānas "Hornets" 2008. gadā izcīnīja savas divīzijas čempiontitulu, kas ir līdz šim ievērojamākais kluba panākums. Mājas spēles komanda aizvada Smoothie King Center .
Arrows
Arrows Grand Prix International bija Formula 1 autosacīkšu komanda, kuru dibināja Shadow komandas sponsori. Tās nosaukums tika izveidots no viņu uzvārdu pirmajiem burtiem (Ambrosio, Rees, Oliver, Wass, Southgate). Rīsa uzvārda pirmais burts tika dubultots, lai izveidotu vārdu Arrows, kas angļu valodā nozīmē "Bultas". No 1991. līdz 1996. gadam komanda bija pazīstama kā Footwork, jo tā tobrīd piederēja japāņu firmai ar tādu nosaukumu.
Sākums
Komandas sākotnējā bāze atradās Miltonkīnas pilsētā Anglijas vidienē, kur tagad atrodas citas F1 komandas, Red Bull Racing, bāze. Arrows FA/1, komandas pirmais modelis, tika pabeigts 53 dienu laikā. Shadow iesūdzēja Arrows tiesā apgalvojot, ka FA/1 ir Shadow DN9 kopija. Abu modeļu būvēšanā piedalījās Tonijs Sautgeits. Pēc tam, kad FA/1 lietošana tika aizliegta, tika uzbūvēts Arrows A1, kuru pabeidza vēl ātrāk - 52 dienās.
Viens no dibinātājiem, Franko Ambrosio, drīz pēc komandas dibināšanas tika apcietināts par krāpšanu Itālijā.
Arrows Grand Prix International
1979. gadā Štommelenu nomainīja pret Johenu Masu. Patrēze izcīnīja divus punktus, bet Mass — trīs. Kopvērtējumā komanda palika 9. vietā. 1980. gadā komandā palika tas pats pilotu sastāvs. izcīņā Patrēze finišēja 2. vietā. kvalifikācijā Mass iekļuva avārijā un tika savainots. Nākamajās divās sacīkstēs viņu aizvietoja Maiks Tekvels un Manfrēds Vinkelhoks. Nevienam no viņiem neizdevās kvalificēties sacīkstei. Komanda ar 11 punktiem kopvērtējumā ierindojās augstajā 7. vietā. 1981. gadā Mass nepiedalījās sacīkstēs, tāpēc viņa vietu ieņēma Zigfrīds Štors. Viņš četrreiz nekvalificējās, tāpēc tika aizvietots ar Žaku Vilnēvu (. gada F1 čempiona ar tādu pašu vārdu tēvoci), tomēr viņš nekvalificējās nevienai sacīkstei. Patrēze, komandas pirmais pilots, sezonu iesāka daudzsološi. ASV Rietumu Grand Prix viņš kvalificējās pirmajā vietā un bija vadībā līdz 33. aplim, kad viņam gadījās mehāniska kļūme. Tā bija vienīgā Arrows pole-position visā komandas vēsturē. Nākamajā sacīkstē,, Patrēze finišēja 3. vietā, bet mazliet vēlāk,, viņš palika otrais. Ar 10 punktiem komanda palika 8. vietā kopvērtējumā.
Tad Patrēze devās uz Bērnija Eklstona vadīto Brabham vienību. Līgumu ar Arrows parakstīja Marks Zūrers. Savainojuma dēļ viņš izlaida pirmās trīs sacīkstes. Tikmēr viņu aizvietoja Braiens Hentons, kurš divreiz nekvalificējās un vienreiz izstājās. Mauro Baldi vienreiz finišēja 10. vietā. Pirmajā sacīkstē pēc Zūrera atgriešanās,, Arrows piedalījās FOCA rīkotajā boikotā, kura dēļ brauca vien 7 komandas. Zūrers sezonas gaitā izstājās vien divreiz, turklāt, divreiz ieguva punktus. Baldi arī divreiz finišēja pirmajā sešiniekā, tomēr vairākkārt izstājās un bieži nekvalificējās. Ar 5 punktiem Arrows palika 10. vietā komandu kausā. 1983. gadā komandā palika Zūrers. Otrais pilots sākotnēji bija Šiku Serra, pēc tam Alans Džonss, tad atkal Serra un visbeidzot, Tjerī Butsēns. Tā bija pirmā sezona, kad Arrows piloti kvalificējās visām sacīkstēm. Pirmo četru sacīkšu laikā Zūrers četrreiz ieguva punktus. Ar 4 punktiem Arrows palika desmitie kopvērtējumā. 1984. gadā Zūrers un Butsēns saglabāja savas vietas komandā. Neviens no viņiem nekvalificējās, jo bija 20 formulu ierobežojums. Sezonas gaitā Arrows nomainīja Ford dzinējus, kurus viņi lietoja kopš komandas dibināšanas, pret BMW. Komandu sāka sponsorēt Barclay cigarešu ražotājs R. J. Reynolds Tobacco Company. Butsēns un Zūrers ierindojās attiecīgi 5. un 6. vietā.
1985. gadā Zūrera vietā komanda nolīga jauno austrieti Gerhardu Bergeru. Viņš izcīnīja punktus pēdējās divās sezonas sacīkstēs. Butsēns četrreiz papildināja savu punktu bagāžu, tostarp, izcīnot otro vietu. Komandai bija 14 punkti, kas viņus ierindoja 8. vietā. 1986. gads komandai bija mazāk veiksmīgs. Bergers devās uz Benetton un viņa vietu ieņēma Zūrers. Sezonas vidū viņš piedzīvoja avāriju rallija sacīkstēs un nevarēja piedalīties atlikušajā sezonas daļā. Viņu aizvietoja Kristians Danners. Viņš izcīnīja sezonas vienīgo Arrows punktu. Komanda ierindojās 10. vietā konstruktoru kausā. 1987. gadā komandā brauca brits Dereks Vorviks un amerikānis Edijs Čīvers. Abi piloti vairākkārt ieguva punktus, Čīvers divreiz finišēja augstajā ceturtajā vietā. Ar 11 punktiem komandu kopvērtējumā Arrows ierindojās rekordaugstajā 6. vietā. Tā bija pirmā sezona, kad tika lietoti Megatron (pārsaukti BMW) dzinēji.
1988. gadā dominēja McLaren un neviena komanda nevarēja ar viņiem sacensties. Abi Arrows piloti brauca ātri un bieži ieguva punktus. Čīvers kāpa uz goda pjedestāla zemākā pakāpiena. Ar 23 punktiem komanda izcīnīja 4. vietu kopvērtējumā. Šo sasniegumu komanda tā arī nepārspēja. 1989. gadā komanda paturēja abus pilotus un atgriezās pie Ford dzinējiem. Čīveram divreiz neizdevās kvalificēties, tomēr viņš to atsvēra ar goda pjedestālu. Vorviks izlaida sakarā ar savainojumu un viņu aizvietoja Martins Donelijs. Ar 13 punktiem komanda ierindojās 7. vietā. Komanda togad izveidoja jaunu tehnisko centru, kas izmaksāja 10 miljonus ASV dolāru, tomēr Vorviks, Čīvers un inženieris Ross Brons komandu pameta. 1990. gadā komandā brauca Mikele Alboreto un Alesandro Kafi. Kafi divreiz tika savainots un abās reizēs viņu aizvietoja Bernds Šneiders. Kafi izcīnītie divi punkti bija komandas vienīgie tosezon. Ar 2 punktiem tā ierindojās 9. vietā.
Footwork Arrows
Komanda tika pārsaukta par Footwork un laika periodā no 1991. līdz 1996. gadam piedalījās ar tādu nosaukumu īpašnieku maiņas dēļ. 1991. gads bija viena no Arrows sliktākajām sezonām. Komandā brauca Alboreto un Kafi. Pirmo divpadsmit sacīkšu laikā piecreiz nekvalificējās un trīsreiz nepārvarēja pirmskvalifikācijas barjeru. Četrās sacīkstēs, kurās savainojuma dēļ viņu aizvietoja Stefans Johansons, pēdējais trīsreiz nekvalificējās un vienreiz izstājās. Šajā pašā laika periodā Alboreto piecreiz nekvalificējās, vienreiz beidza sacīkstes jau pirmskvalifikācijā un sešreiz izstājās. Nākamajās divās sacīkstēs Kafi atkal netika garām pirmskvalifikācijai, bet Alboreto vienreiz izstājās un vienreiz finišēja 15. vietā. Kafi finišēja 10. vietā, kas bija komandas tās sezonas rekords. Viņš atpalika par 2 apļiem no līdera un bija priekšpēdējais no finišējušajiem. Komanda brauca ar trim dažādām šasijām sezonas gaitā un divu firmu (Porsche un Ford) motoriem. 1992. gadā Kafi tika nomainīts ar Aguri Sudzuki. Komanda atkopās no neveiksmes pērn. Sudzuki tikai divreiz nespēja kvalificēties sacīkstei, bet Alboreto četrreiz izcīnīja punktus. Ar 6 punktiem komandu ieskaitē komanda palika 7. vietā. Tosezon komanda lietoja Mugen-Honda dzinējus.
1993. gadā komandā atgriezās Vorviks. Viņš aizvietoja Alboreto. Pirmo reizi kopš 1988. gada komandas piloti vienmēr kvalificējās sacīkstēm. Ar 4 punktiem komandu kausā Footwork palika 9. vietā. 1994. gadā komandu pārstāvēja Kristians Fitipaldi un Džanni Morbidelli. Formulas tika aprīkotas ar Ford dzinējiem. Katrs pa divām reizēm ieguva punktus. Fitipaldi finišēja 6. vietā, tomēr viņu diskvalificēja, jo formulai bija pārāk mazs svars. Komanda atkal ierindojās 9. vietā kopvērtējumā, šoreiz ar 9 punktiem. 1995. gadā komanda sāka lietot Hart dzinējus. Tā nolīga Morbidelli un Taki Inoui par pilotiem. Sezonas gaitā septiņas sacīkstes Morbidelli vietā nobrauca Masimiliāno Papiss, lai iegūtu naudu no Papisa sponsoriem. Morbidelli izcīnīja pirmo komandas pjedestālu kopš 1989. gada. Komanda izcīnīja 5 punktus un ierindojās 8. vietā. 1996. gadā komandā brauca Rikardu Rosē un Joss Verstapens. Verstapens izcīnīja vienu punktu, kurš bija sezonas vienīgais Footwork komandai. Tā palika 9. vietā kopvērtējumā.
TWR Arrows
1996. gada sākumā komandu nopirka Toms Vokinšovs, kurš iepriekš bija strādājis Benetton komandā. Viņš pārsauca komandu par Arrows un tā pārcēlās uz Līfīldu, lai arī vēja tunelis palika Miltonkīnā. Pēc tam, kad Williams nolēma nepagarināt līgumu ar Deimonu Hillu, Vokinšovs nelaida garām izdevību viņu nolīgt. Tā kā Hills izcīnīja titulu, vienīgo reizi Arrows vēsturē komanda ieguva iespēju lietot numurus 1 un 2. Hilla algu palīdzēja apmaksāt Pedru Dinišs, otrais komandas pilots. Yamaha dzinējs bija diezgan neizturīgs un visas sezonas gaitā pilotiem bija grūtības finišēt. Hilla un Arrows zvaigžņu stunda pienāca. Kvalifikācijā Hills visus pārsteidza, nodrošinot 3. vietu rītdienas startā. Sacīkstē Hills nezaudēja pozīcijas, bet gan pirmajos apļos apdzina līderus un izvirzījās vadībā. Viņš bija sacīkstes līderis lielu daļu sacīkstes, tomēr pēdējos apļos Yamaha motors neizturēja un Hills sāka braukt ļoti lēni. Žaks Vilnēvs pietuvojās un ar diviem riteņiem pa zāli apdzina britu. Hills izcīnīja otro vietu. Pēc sezonas beigām viņš devās uz Jordan. Komanda palika 8. vietā konstruktoru kausā ar 9 punktiem.
Tom Walkinshaw Racing tika likvidēts līdz ar Arrows bankrotu. Sezonas gaitā tika baumots par dažādiem investoriem, kas grasoties nopirkt komandu, tostarp, par amerikāņu multimiljonāru Karlu Smitu, amerikāņu biznesmeni Kreigu Poloku, Saūda Arābijas princi Haledu al Valedu, enerģijas dzērienu ražotāju Red Bull, Austrumeiropas izcelsmes angļu biznesmeņu grupu, amerikāņu biznesmeni Edgaru Bronfmenu, ASV investoru grupu, kuru finansē Bobs Balahovskis un Rass Olsens un prezentē Dens Gērnijs un Fils Hills, kā arī Toyota F1 komanda (lai iegūtu Arrows tiesības Konkordes līgumā).
Harkiva
Harkiva (uk) ir pilsēta Ukrainas ziemeļaustrumos, apgabala un rajona centrs. Pēc iedzīvotāju skaita otrā lielākā pilsēta Ukrainā pēc Kijivas. Liels rūpniecības un izglītības centrs.
Slavena ar savu universitāti, kas dibināta 1806. gadā, un ar savu mašīnbūves un militāro rūpniecību. Pilsēta bija viena no PSRS tanku ražošanas vietām, Harkivā tika radīts tanks T-34.
Pilsētas centrālais laukums — Brīvības laukums — ir lielākais centrālais pilsētas laukums Eiropā un otrs lielākais pasaulē pēc Tiaņaņmeņa laukuma Pekinā.
Vēsture
Pilsētu dibināja ukraiņu kazaki 1654. gadā. 1765. gadā to iekļāva Krievijas Impērijas sastāvā kā Slobodas Ukrainas guberņas centru. 1806. gadā šeit nodibināja vienu no Krievijas Impērijas universitātēm. 1835. gadā Slobodas Ukrainas guberņu pārdēvēja par Harkivas guberņu un iekļāva Čerņigovas, Poltavas un Harkivas ģenerālgubernatūrā ar centru Poltavā (1835—1837), vēlāk Harkivā (1837—1856).
19. gadsimta beigās strauji attīstījās rūpniecība.
No 1917. līdz 1934. gadam Harkiva bija Ukrainas PSR galvaspilsēta. Pilsētas iedzīvotāju skaits sevišķi strauji pieauga Lielā Bada laikā, kad izmisušie zemnieki meklēja patvērumu galvaspilsētā.
Otrā pasaules kara laikā pilsēta gandrīz pilnīgi tika nopostīta, jo 1943. gada ziemā pilsētu atkārtoti ieņēma Vērmahts un tajā notika sīvas cīņas.
Krievijas 2022. gada iebrukumā Ukrainā pie Harkivas noritēja sīvas cīņas starp iebrucējiem un pilsētas aizstāvjiem; 28. februārī pilsētas dzīvojamiem rajoniem tika uzmestas kasešu bumbas, nogalinot civiliedzīvotājus.
Cilvēki
Harkivā dzimuši:
Datu saspiešana
Datu saspiešana ir informācijas kodēšana, no sākotnējās datu kopas iegūstot mazāka apjoma datu kopu. Saspiestajiem datiem jābūt tādiem, lai datus atspiežot būtu iespējams atgūt sākotnējos datus. Datu saspiešanu izmanto, lai samazinātu dārgu resursu patēriņu, piemēram cietā diska vietu vai sakaru kanālā pārraidāmo datu apjomu.
Saspiešanas būtība ir redundances (pārpalikumu) novēršana sākotnējos datos. Jo vairāk avotā ir fragmentu, kas atkārtojas, jo mazākā apjomā iespējams sapakot datus. Tādu datu, kuriem nav redundances, saspiešana nav iespējama bez zudumiem (piemēram, gadījuma signāls, troksnis, sašifrēts ziņojums).
Saspiešanu iedala divās shēmās: bezzudumu un zudumradošā.
Daiena Leina
Daiena Leina (en; dzimusi Ņujorkā, ASV) ir amerikāņu aktrise.
Leinas aktrises karjera sākās sešu gadu vecumā nelielā Ņujorkas teātrī La MaMa Experimental Theatre Club. Trīspadsmit gadu vecumā Leina debitēja filmā A Little Romance (1979), kur tēloja kopā ar Lorensu Olivjē. Pēc vairākām citām lomām filmās un televīzijā Leina guva ievērību ar galveno lomu filmā A Walk on the Moon (1999).
Leina tēlojusi vairāk nekā 60 filmās. Lielākos panākumus guvusi par lomu filmā "Neuzticīgā" (2002). Par šo lomu bijusi nominēta Amerikas Kinoakadēmijas balvai un Zelta globusa balvai. Vēl divas reizes nominēta Zelta globusa balvai par lomām filmās "Zem Toskānas saules" (2003) un Cinema Verite (2011).